Bejártuk a csődöt jelentő Bayer zuglói irodaházait, megtudtuk, melyik állami szervek költöztek volna be, és megnéztük a posta vezérigazgatói szobáját

Már a dekoráció és a teljes berendezés elkészült azokban a zuglói irodaházakban, amelyeket egy augusztus eleji bejelentés szerint mégsem venne meg a magyar állam a Bayer-csoporttól. A szerdán csődeljárást kérő cég képviselőivel néztük végig az épületegyüttest a postának szánt nagy kerékpárparkolótól a tíz kamionnyi, pincében álló bútorig, amiket az államkincstár Lengyelországból rendelt meg.